CELEX: 62017TN0116
Language: lt
Date: 2017-02-20 00:00:00
Title: Byla T-116/17: 2017 m. vasario 20 d. pareikštas ieškinys byloje Spiegel-Verlag Rudolf Augstein ir Sauga/ECB

18.4.2017   
            
            
               LT
            
            
               Europos Sąjungos oficialusis leidinys
            
            
               C 121/44
            
         2017 m. vasario 20 d. pareikštas ieškinys byloje Spiegel-Verlag Rudolf Augstein ir Sauga/ECB
   
   (Byla T-116/17)
   (2017/C 121/64)
   Proceso kalba: vokiečių
   
      Šalys
   
   
      Ieškovai: Spiegel-Verlag Rudolf Augstein GmbH & Co. KG (Hamburgas, Vokietija) ir Michael Sauga (Berlynas, Vokietija), atstovaujami advokatų A. Koreng ir T. Feldmann
   
      Atsakovas: Europos centrinis bankas (ECB)
   
      Reikalavimai
   
   Ieškovai Bendrojo Teismo prašo:
   
               —
            
            
               panaikinti Europos centrinio banko valdybos sprendimą neleisti ieškovams susipažinti su dviem Europos centrinio banko dokumentais „The impact on government deficit and debt from off-market swaps. The Greek case“ (SEC/GovC/X/10/88a) ir „The Titlos transaction and possible existence of similar transactions impacting on the euro area government debt or deficit levels“ (SEC/GovC/X/10/88b), apie kurį pranešta 2016 m. gruodžio 15 d. raštu,
            
         
               —
            
            
               priteisti iš Europos centrinio banko bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdami ieškinį ieškovai remiasi dviem pagrindais.
   
               1.
            
            
               Pirmasis ieškinio pagrindas: netinkamas Sprendimo ECB/2004/3 (1) 4 straipsnio 1 dalies a punkto antros įtraukos taikymas
               Ieškovai tvirtina, kad ECB nepakankamai įrodė, jog atskleidus aptariamus dokumentus būtų pakenkta viešojo intereso, susijusio su Sąjungos ar valstybės narės finansų, pinigų ar ekonomine politika, apsaugai.
               Praėjus šešeriems metams po dokumentų parengimo ir iš esmės pasikeitus pagrindinėms sąlygoms, pakenkimas viešajam interesui, kuriuo remiasi ECB, faktiškai nebekelia nerimo.
            
         
               2.
            
            
               Antrasis ieškinio pagrindas: netinkamas Sprendimo ECB/2004/3 4 straipsnio 3 dalies pirmos pastraipos taikymas
               
                           —
                        
                        
                           Ieškovai teigia, kad šioje byloje aptariami dokumentai skirti ne parengti konkrečius sprendimus, bet tik atspindi bendrą nuomonę ir skirti informacijai ECB viduje.
                        
                     
                           —
                        
                        
                           Be to, negalima daryti išvados, kad ECB darbuotojus baugina galimybė, jog šie dokumentai bus atskleisti.
                        
                     
                           —
                        
                        
                           Esant dabartinei situacijai, nereikia baimintis, kad dėl aptariamų dokumentų tretieji asmenys darys netinkamą įtaką ECB svarstymams.
                        
                     
                           —
                        
                        
                           Be to, ECB nepakankamai atsižvelgė į viešąjį interesą susipažinti su informacija ir nepakankamai jį įvertino.
                        
                     
                           —
                        
                        
                           Galiausiai tai, kas sukelia viešas diskusijas, turi vertinti ne ECB, o spauda – tai kyla iš Europos Žmogaus Teisių Teismo pripažintos jos „sarginio šuns“ funkcijos.
                        
                     
         
      (1)  2004 m. kovo 4 d. Europos centrinio banko sprendimas 2004/258/EB dėl galimybės visuomenei susipažinti su Europos centrinio banko dokumentais (ECB/2004/3) (OL L 80, 2004, p. 42).